ഹാൻസ് ചിയാരി

വിയന്ന സ്വദേശിയായിരുന്ന ഒരു ഓസ്ട്രിയൻ പാത്തോളജിസ്റ്റ് ആയിരുന്നു ഹാൻസ് ചിയാരി (ജീവിതകാലം: 4 സെപ്റ്റംബർ 1851 - 6 മെയ് 1916). ഗൈനക്കോളജിസ്റ്റ് ജോഹാൻ ബാപ്റ്റിസ്റ്റ് ചിയാരിയുടെ (1817-1854) മകനും റൈനോലാറിംഗോളജിസ്റ്റ് ഓട്ടോക്കാർ ചിയാരിയുടെ (1853-1918) സഹോദരനുമായിരുന്നു അദ്ദേഹം.

 ജീവചരിത്രം 
വിയന്നയിൽ വൈദ്യശാസ്ത്രം പഠിച്ച ചിയാരി, അവിടെ കാൾ ഫ്രീഹെർ വോൺ റോക്കിറ്റാൻസ്‌കി (1804-1878), റിച്ചാർഡ് ലാഡിസ്‌ലസ് ഹെഷ്‌ൽ (1824-1881) എന്നിവരുടെ സഹായിയായിരുന്നു. 1878-ൽ പാത്തോളജിക്കൽ അനാട്ടമിയിൽ അദ്ദേഹം ഹാബിലിറ്റേഷൻ നേടി, ഏതാനും വർഷങ്ങൾക്കുള്ളിൽ പ്രാഗ് സർവകലാശാലയിൽ അസോസിയേറ്റ് പ്രൊഫസറായി. പ്രാഗിൽ അദ്ദേഹം പാത്തോളജിക്കൽ-അനാട്ടമിക്കൽ മ്യൂസിയത്തിന്റെ സൂപ്രണ്ടും ആയിരുന്നു. 1906-ൽ അദ്ദേഹം പാത്തോളജിക്കൽ അനാട്ടമി പ്രൊഫസറായി സ്ട്രാസ്ബർഗ് സർവകലാശാലയിലേക്ക് സ്ഥലം മാറി.

ചിയാരിയുടെ ഗവേഷണം പ്രധാനമായും പോസ്റ്റ്‌മോർട്ടം പരിശോധനകളെയാണ് കൈകാര്യം ചെയ്തത്, അദ്ദേഹത്തിന്റെ നിരവധി രചനകളിൽ ഭൂരിഭാഗവും പോസ്റ്റ്‌മോർട്ടത്തിന്റെ ഫലമാണ്. 1890-കളിൽ, സുഷുമ്നാ നാഡിയിൽ ഹെർണിയേഷൻ ഉള്ള കുട്ടികളിൽ സെറിബെല്ലത്തിന്റെയും മസ്തിഷ്ക കോശങ്ങളുടെയും വൈകല്യങ്ങൾ ഉൾപ്പെടുന്ന ഒരു അവസ്ഥ അദ്ദേഹം വിവരിച്ചു. Arnold–Chiari malformation  @ Who Named It ഈ പ്രതിഭാസം പിന്നീട് ചിയാരിയുടെയും ജർമ്മൻ രോഗശാസ്ത്രജ്ഞനായ ജൂലിയസ് അർനോൾഡിന്റെയും (1835-1915) പേരിൽ "അർനോൾഡ്-ചിയാരി മാൽഫോർമേഷൻ" എന്നറിയപ്പെട്ടു. 1907-ൽ ഡോ. അർനോൾഡിന്റെ രണ്ട് വിദ്യാർത്ഥികളാണ് ഈ അപാകതയ്ക്ക് അതിന്റെ പേര് നൽകിയത്.Julius Arnold  @ Who Named It

ചിയാരിയുടെ പേരിലുള്ള മറ്റൊരു മെഡിക്കൽ പദമാണ് ബഡ്-ചിയാരി സിൻഡ്രോം, ഇത് രക്തം കട്ടപിടിക്കുന്നത് മൂലം കരൾ സിരകളുടെ തടസ്സം മൂലമുണ്ടാകുന്ന അസൈറ്റുകളും കരളിന്റെ സിറോസിസും ആണ്. ബ്രിട്ടീഷ് ഭിഷഗ്വരനായ ജോർജ്ജ് ബഡിൻ്റെയും (1808-1882) അദ്ദേഹത്തിൻ്റെയും പേരുകൾ ചേർത്താണ്  ഇതിന് പേര് നൽകിയിരിക്കുന്നത്. Budd-Chiari syndrome  @ Who Named It അവസാനമായി, 1897-ൽ ആദ്യമായി പ്രസിദ്ധീകരിച്ച വലത് ആട്രിയത്തിൽ  ഭ്രൂണ അവശിഷ്ടമായ "ചിയാരി നെറ്റ്‌വർക്ക്" വിവരിക്കുന്നതിലും ചിയാരി പ്രശസ്തനാണ്.

 പ്രസിദ്ധീകരണങ്ങൾ 

 "Über Veränderungen des Kleinhirns infolge von Hydrocephalie des Grosshirns", Deutsche medicinische Wochenschrift, Berlin, 1891, 17: 1172–1175 – സെറിബ്രത്തിലെ ഹൈഡ്രോസെഫാലസ് മൂലമുണ്ടാകുന്ന സെറിബെല്ലർ മാറ്റങ്ങളിൽ.
 "Über Veränderungen des Kleinhirns, der Pons und der Medulla oblongata, infolge von congenitaler Hydrocephalie des Grosshirns", Denkschriften der Akademie der Wissenschaften in Wien, 1895, 63:71. - സെറിബ്രത്തിന്റെ ഹൈഡ്രോസെഫാലസ് മൂലമുണ്ടാകുന്ന സെറിബെല്ലം, പോൺസ്, മെഡുള്ള ഓബ്ലോംഗേറ്റ എന്നിവയിലെ മാറ്റങ്ങളെക്കുറിച്ച്. 

 ഇതും കാണുക 

 പതോളജി
 പാത്തോളജിസ്റ്റുകളുടെ പട്ടിക

 അവലംബം 









 പുറം കണ്ണികൾ 

 വെയിൽ കോർണൽ ചിയാരി കെയർ http://weillcornellbrainandspine.org/chiari
 ചിയാരി ഇൻസ്റ്റിറ്റ്യൂട്ട് https://web.archive.org/web/20080505070336/http://chiariinstitute.com/
 വിസ്കോൺസിൻ ചിയാരി സെന്റർ http://www.wichiaricenter.org/ വേബാക്ക്    ചെയ്തു
 ഹാൻസ് ചിയാരി  @ whonamedit

വർഗ്ഗം:1916-ൽ മരിച്ചവർ
വർഗ്ഗം:1851-ൽ ജനിച്ചവർ